
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1688 

15 Νοεμβρίου 2004 


ΑΠΟΦΑΣΕΙ Σ 

Αριθ. 302026 

Συμπληρωματικά μέτρα εφαρμογής του καθεστώτος της 
εισφοράς στον τομέα του γάλακτος και των γαλακτο¬ 
κομικών προϊόντων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 1 του Ν. 1338/1983 «Εφαρμογή του Κοι¬ 
νοτικού Δικαίου» (Α34), όπως τροποποιήθηκε από το άρ¬ 
θρο 6του Ν. 1440/1984 «Συμμετοχή της Ελλάδος στο κε¬ 
φάλαιο, στα αποθεματικά και στις προβλέψεις της Ευρω¬ 
παϊκής Τράπεζας Επενδύσεων, στο κεφάλαιο της Ευρω¬ 
παϊκής Κοινότητας Άνθρακος και Χάλυβος και του Οργα¬ 
νισμού Εφοδιασμού ΕΨΒΑΤΟΜ» (Α 70) και το άρθρο 65 
του Ν. 1892/1990 «για τον εκσυγχρονισμό και την ανάπτυ¬ 
ξη και άλλες διατάξεις» (Α 101). 

β) Του άρθρου 22 παρ. 3 του Ν. 992/1979 «περί οργα- 
νώσεως των διοικητικών υπηρεσιών δια την εφαρμογήν 
της Συνθήκης Προσχωρήσεως της Ελλάδας εις τας Ευ¬ 
ρωπαϊκός Κοινότητας και ρυθμίσεως συναφών σχετικών 
θεσμικών και οργανωτικών θεμάτων» (Α 280) σε συνδυα¬ 
σμό με το άρθρο 33 του Ν. 2538/1997 (Α 242) όπως τρο¬ 
ποποιήθηκε και συμπληρώθηκε με το άρθρο 33 του Ν. 
3147/2003 «Ρύθμιση θεμάτων αγροτικής γης, επίλυση ζη¬ 
τημάτων αποκατασταθέντων και αποκαθισταμένων κτη¬ 
νοτροφών και άλλες διατάξεις» (Α 135). 

γ) Του άρθρου 29Ατου Ν. 1558/1985 «Κυβέρνηση και 
κυβερνητικά όργανα» (Α 137), όπως το άρθρο 29Α προ¬ 
στέθηκε, με το άρθρο 27 του Ν. 2081/1992 «Ρύθμιση του 
Θεσμού και Επιμελητηρίων, τροποποίηση διατάξεων του 
Ν. 1712/1987 για τον εκσυγχρονισμό των επαγγελματικών 
οργανώσεων και εμπόρων, βιοτεχνών και λοιπών επαγ- 
γελματιών και άλλες διατάξεις» (Α 154) και τροποποιήθη¬ 
κε με την παρ. 2α του άρθρου 1 του Ν. 2469/1997»Περιο- 
ρισμός και βελτίωση της αποτελεσματικότητας των κρα¬ 
τικών δαπανών και άλλες διατάξεις» (Α 38). 
δ) Του άρθρου 94 του Ν. 2127/1993 «Εναρμόνιση προς 


το Κοινοτικό Δίκαιο του φορολογικού καθεστώτος των πε¬ 
τρελαιοειδών προϊόντων, αλκοόλης και αλκοολούχων πο¬ 
τών και βιομηχανοποιημένων καπνών και άλλες διατάξεις 
(Α 48) όπως τροποποιήθηκε με το άρθρο 3 του Ν. 2332/ 
1995 «Μητρώο Αγροτών και Αγροτικών Εκμεταλλεύσεων 
και άλλες διατάξεις» (Α 181) και του άρθρου 30 «Ρύθμιση 
θεμάτων Ελληνικού Οργανισμού Γάλακτος» του Ν. 3147/ 
2003 (Α 135). 

ε) Των άρθρων 13 μέχρι και 29 του Ν. 2637/1998 «Σύ¬ 
σταση Οργανισμού Πληρωμών και Ελέγχου Κοινοτικών 
Ενισχύσεων Προσανατολισμού και Εγγυήσεων» (Α 200) 
όπως τροποποιήθηκαν και συμπληρώθηκαν με το άρθρο 
4 του Ν. 2732/1999 (Α 154) και το άρθρο 24 του Ν. 
2945/2001 (Α223) περί «Εθνικό Σύστημα Προστασίας της 
Αγροτικής Δραστηριότητας και άλλες ρυθμίσεις θεμάτων 
αρμοδιότητας του Υπ. Γεωργίας» και το άρθρο 29 του Ν. 
3147/2003 (Α 135). 

στ) Της υπ’ αριθ. 389578/2000 κοινής υπουργικής από¬ 
φασης των Υπουργών Οικονομικών και Γεωργίας για 
«Έγκριση Κανονισμού Διαδικασίας Πληρωμών του ΟΠΕ- 
ΚΕΠΕ - ΝΠΙΔ των Ενισχύσεων που βαρύνουν τον Ειδικό 
Λογαριασμό Εγγυήσεων Γεωργικών Προϊόντων (ΕΛΕ- 
ΓΕΠ) (Β 1470). 

ζ) Του 81/2002 ΠΔ «Συγχώνευση Υπουργείων Εθνικής 
Οικονομίας και Οικονομικών στο Υπουργείο Οικονομίας 
και Οικονομικών» (Α 57). 

2. Τους κανονισμούς: 

α) 1255/1999 (ΕΚ) του Συμβουλίου «περί κοινής οργα- 
νώσεως αγοράς στον τομέα του γάλακτος και των γαλα¬ 
κτοκομικών προϊόντων» (Ι_ 160) όπως τροποποιείται και 
ισχύει κάθε φορά 

β) 1788/03 (ΕΚ) του Συμβουλίου «για τη θέσπιση εισφο¬ 
ράς στον τομέα του γάλακτος και των γαλακτοκομικών 
προϊόντων» (Ι_ 270) όπως τροποποιείται και ισχύει κάθε 
φορά 

γ) 595/2004 (ΕΚ) της Επιτροπής για τις λεπτομέρειες 
εφαρμογής του Καν. 1788/03 του Συμβουλίου για τη θέ¬ 
σπιση εισφοράς στον τομέα του γάλακτος και των γαλα¬ 
κτοκομικών προϊόντων (Ι_ 94/31.3.2004) όπως τροποποιεί¬ 
ται και ισχύει κάθε φορά 

δ) 1258/99 (ΕΚ) του Συμβουλίου περί χρηματοδοτήσε- 
ως της κοινής γεωργικής πολιτικής (Ι_ 160/26.6.1999) 
όπως τροποποιείται και ισχύει κάθε φορά 

ε) 1663/95 (ΕΚ) της Επιτροπής «περί θέσπισης λεπτο¬ 
μερειών του Καν. 729/1970 του Συμβουλίου όσον αφορά 
τη διαδικασία για την εκκαθάριση των λογαριασμών ΕΓ- 
ΤΠΕ, Τμήμα Εγγυήσεων (Ι_ 158/8.7.1995) όπως τροποποι¬ 
είται και ισχύει κάθε φορά. 

3. Την υπ’ αριθμ. Υ1/2004 (Β' 513) απόφαση του Πρω¬ 
θυπουργού για μετονομασία του Υπουργείου Γεωργίας 
σε Υπουργείο «Αγροτικής Ανάπτυξης και Τροφίμων». 

4. Την από 13.9.2004 εισήγηση της Δ/νσης Ζωικής Πα¬ 
ραγωγής & ΑΠΑ του Υπουργείου Αγροτικής Ανάπτυξης 
και Τ ροφίμων. 

5. Το γεγονός ότι με την παρούσα απόφαση δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Άρθρο 1 

Σκοπός - Ορισμοί 

Με την παρούσα απόφαση καθορίζονται τα αναγκαία 
συμπληρωματικά μέτρα προς εκτέλεση του Καν. (ΕΚ) 
1788/03 του Συμβουλίου καθώς και του Καν. (ΕΚ) 
595/2004 της Επιτροπής, όπως ισχύουν κάθε φορά, για 
την εφαρμογή του καθεστώτος της εισφοράς στοντομέα 
του αγελαδινού γάλακτος και των γαλακτοκομικών προϊ¬ 
όντων. 

Γ ιατην εφαρμογή της παρούσας ισχύουν οι ορισμοί του 
άρθρου 5 του Καν. (ΕΚ) 1788/03 του Συμβουλίου. 

Άρθρο 2 

Κατανομή ατομικών ποσοτήτων αναφοράς 
μεταξύ παραδόσεων και απ' ευθείας πωλήσεων 

Κάθε παραγωγός αγελαδινού γάλακτος μπορεί να δια¬ 
θέτει μία ή δύο ατομικές ποσότητες αναφοράς, μία για 
την παράδοση και μία για την απ’ ευθείας πώληση. 

Ο παραγωγός δύναται να μετατρέψει σύμφωνα με το 
άρθρο 6 παρ. 2 του Καν. (ΕΚ) 1788/2003 του Συμβουλίου 
και το άρθρο 3 του Καν. (ΕΚ) 595/2004 της Επιτροπής 
προσωρινά, για μια συγκεκριμένη γαλακτοκομική περίο¬ 
δο, ή οριστικά, μια ποσότητα γάλακτος από την ατομική 
του ποσότητα αναφοράς για την παράδοση σε ατομική 
ποσότητα αναφοράς απ' ευθείας πώλησης ή και αντί¬ 
στροφα εφ’ όσον υποβάλει δεόντως αιτιολογημένο αίτη¬ 
μα προς τον Ελληνικό Οργανισμό Γάλακτος - ΕΛ.Ο.Γ. μέ¬ 
χρι την 31η Δεκεμβρίου κάθε έτους. 

Ο ΕΛ.Ο.Γ. εξετάζειτο αίτημα του παραγωγού και κοινο¬ 
ποιεί σε αυτόν εγγράφως, με συστημένη επιστολή, την 
μετατροπή των ατομικών του ποσοτήτων αναφοράς με 
την περίοδο ισχύος αυτής της μετατροπής. 

Άρθρο 3 

Ατομικές λιποπεριεκτικότητες αναφοράς 

1. Σε κάθε παραγωγό που διαθέτει ατομική ποσότητα 
αναφοράς για παράδοση χορηγείται για την ποσότητα 
αυτή από τον ΕΛ.Ο.Γ. μία ατομική λιποπεριεκτικότητα 
αναφοράς στη βάση της ατομικής του ποσότητας αναφο¬ 
ράς που κατέχει στις 31.3.2004 λαμβάνοντας υπόψη τυ¬ 
χόν μετατροπές της ατομικής του ποσότητας αναφοράς 
παράδοσης σύμφωνα με το άρθρο 2 της παρούσας, ιδιαί¬ 
τερα λόγω της αλλαγής των αντίστοιχων ορισμών του άρ¬ 
θρου 5 του Καν. 1788/2003 του Συμβουλίου. Για τη χορή¬ 
γηση της εν λόγω περιεκτικότητας αναφοράς σε λιπαρές 
ουσίες λαμβάνονται υπόψη οι αντιπροσωπευτικές περιε¬ 


κτικότητες σε λιπαρή ουσία που διέθεταν οι παραγωγοί 
στις 31.3.2004. 

Τροποποιήσειςτωνχορηγηθεισών ατομικών λιποπεριε- 
κτικοτήτων αναφοράς επιτρέπονται σύμφωνα με το άρ¬ 
θρο 9 του Καν. (ΕΚ) 1788/2003 του Συμβουλίου στις περι¬ 
πτώσεις και υπό τους όρους που καθορίζονται στο άρθρο 
7 του Καν. 595/2004 της Επιτροπής. 

2.0 ΕΛ.Ο.Γ. σε εφαρμογή του άρθρου 9 παρ. 5του Καν. 
(ΕΚ) 1788/2003 του Συμβουλίου καταγράφει πριν από την 
1η Ιουλίου κάθε έτους οποιαδήποτε υπέρβαση της εθνι¬ 
κής περιεκτικότητας αναφοράς σε λιπαρές ουσίες που 
αφορά την γαλακτοκομική περίοδο η οποία λήγει στις 31 
Μαρτίου του σχετικού έτους. 

Οι ατομικές λιποπεριεκτικότητες αναφοράς προσαρ¬ 
μόζονται από τον ΕΛ.Ο.Γ., με τον ίδιο συντελεστή για 
όλους τους παραγωγούς, ώστε ο μέσος σταθμικός όρος 
των εν λόγω ατομικών αντιπροσωπευτικών περιεκτικοτή¬ 
των να μην υπερβαίνειτα 36,2 γραμμάρια λιπαρών ουσιών 
ανά χιλιόγραμμο. Οι προσαρμογές αυτές κοινοποιούνται 
από τον ΕΛ.Ο.Γ. στους παραγωγούς πριν από την 1η Αυ- 
γούστου και εφαρμόζονται από την γαλακτοκομική πε¬ 
ρίοδο που αρχίζει την 1η Απριλίου του σχετικού έτους. 

Άρθρο 4 

Υπολογισμοί ισοδύναμου γάλακτος 


Παραδόσεις 

Για την εκτέλεση όλων των προβλεπόμενων υπολογι¬ 
σμών για τις παραδόσεις κάθε αγοραστής λαμβάνει υπό¬ 
ψη τις ατομικές λιποπεριεκτικότητες αναφοράς κάθε πα¬ 
ραγωγού και με βάση αυτές γίνεται η προσαρμογή όλων 
των παραδιδόμενων ποσοτήτων γάλακτος για κάθε γαλα¬ 
κτοκομική περίοδο. 

Η ανωτέρω προσαρμογή λαμβάνεται υπόψη από τους 
αγοραστές, προκειμένου να καταρτίσουν τη δήλωση που 
προβλέπεται στο άρθρο 6 παρ. 2 της παρούσας και να κα¬ 
θορίσουν τις τελικές ποσότητες παράδοσης βάσει του 
άρθρου 10 του Καν. 595/2004 της Επιτροπής σχετικά με 
τη σύγκριση των ατομικών περιεκτικοτήτων αναφοράς σε 
λιπαρή ουσία με τις πραγματικές μέσες περιεκτικότητες 
αναφοράς σε λιπαρή ουσία. 

Απ’ ευθείας πωλήσεις 

Σε περίπτωση απ’ ευθείας πώλησης γαλακτοκομικών 
προϊόντων, εκτός των περιπτώσεων όπου ο παραγωγός 
αποδείξει στον ΕΛ.Ο.Γ. τις ποσότητες γάλακτος που πράγ¬ 
ματι χρησιμοποιήθηκαν για τηνπαρασκευή των γαλακτοκο¬ 
μικών προϊόντων, ισχύουν οι παρακάτω ισοδυναμίες: 


1 κιλό κρέμας γάλακτος 


1 κιλό βουτύρου 

1 κιλό γιαούρτι από γάλα πλήρες 
1 κιλό τυρί μαλακό 
1 κιλό τυρί ημίσκληρο 
1 κιλό τυρί σκληρό 


(0,263 κιλά γάλακτος χ % λιπαρής 
ουσίας της κρέμας γάλακτος 
εκφρασμένης σε μάζα) 

22,5 κιλά γάλακτος 
1 κιλό ισοδύναμου γάλακτος 
7 κιλά ισοδύναμου γάλακτος 

9 κιλά ισοδύναμου γάλακτος 

10 κιλά ισοδύναμου γάλακτος 


Άρθρο 5 

Πληρωμή της εισφοράς 

Το μερίδιο εκάστου παραγωγού στην καταβολή της ει¬ 
σφοράς που προβλέπεται στο άρθρο 1 του Καν. (ΕΚ) 
1788/2003 καθορίζεται, έπειτα από ανακατανομή σε εθνι¬ 
κό επίπεδο του αχρησιμοποίητου τμήματος της εθνικής 

ποσότητας αναφοράς κατ' αναλογία προς τις ατομικές 
ποσότητες αναφοράς εκάστου παραγωγού ή βάσει αντι¬ 
κειμενικών κριτηρίων που καθορίζονται με απόφαση του 
Υπουργού Αγροτικής Ανάπτυξης και Τροφίμων, βάσει της 
υπέρβασης της διαθέσιμης ατομικής ποσότητας αναφο¬ 
ράς την οποία διαθέτει κάθε παραγωγός, χωριστά για τις 
παραδόσεις και τις απευθείας πωλήσεις. 

Άρθρο 6 

Παραδόσεις - Διαχείριση - Καταλογισμοί 

1. Κάθε αγοραστής υποχρεούται στο τέλος κάθε μήνα 
και το αργότερο μέχρι το τέλος του επόμενου μήνα να δη¬ 
λώνει εγγράφως στον ΕΛ.Ο.Γ. την ποσότητα γάλακτος 
που παρέδωσε σε αυτόν κάθε παραγωγός για το συγκε¬ 
κριμένο μήνα, καθώς και την αντίστοιχη μέση λιποπεριε- 
κτικότητα του μήνα. 

Σε περίπτωση μη τήρησης της παραπάνω υποχρέωσης 
επιβάλλεται στον αγοραστή πρόστιμο, μέχρι 15 000 ευ¬ 
ρώ, με απόφαση του αρμοδίου Γενικού Γραμματέα του 
Υπ. Αγροτικής Ανάπτυξης και Τροφίμων μετά από πρότα¬ 
ση του ΕΛ.Ο.Γ. και εισήγηση της Δ/νσης Ζωικής Παραγω¬ 
γής και ΑΠΑτου Υπ. Αγροτικής Ανάπτυξης και Τροφίμων. 

2. Μετά το τέλος της γαλακτοκομικής περιόδου κάθε 
αγοραστής υπολογίζει τις παραδόσεις κάθε παραγωγού 
που πραγματοποίησε παραδόσεις σε αυτόν προσαρμο¬ 
σμένες σύμφωνα με τους υπολογισμούς που προβλέπο- 
νται στο άρθρο 4 της παρούσας και τις δηλώνει στον 
ΕΛ.Ο.Γ. πριν από την 15η Μάίου που έπεται της λήξης της 
γαλακτοκομικής περιόδου. Δήλωση θα πρέπει να γίνει και 
στην περίπτωση που ένας αγοραστής δεν δέχτηκε παρα¬ 
δόσεις κατά τη διάρκεια της εν λόγω γαλακτοκομικής πε¬ 
ριόδου. 

Σε περίπτωση μη τήρησης της ανωτέρω προθεσμίας 
της 15η Μάίου, ο ΕΛ.Ο.Γ. ενημερώνειτη Δ/νση Ζωικής Πα¬ 
ραγωγής και ΑΠΑ του Υπουργείου Αγροτικής Ανάπτυξης 
και Τροφίμων, η οποία εισηγείται στον αρμόδιο Γενικό 
Γ ραμματέα την έκδοση απόφασης για την επιβολή, σε βά¬ 
ρος του αγοραστή των σχετικών προστίμων που προβλέ- 
πονται στο άρθρο 8παρ. 3του Καν. (ΕΚ) 595/2004της Επι¬ 
τροπής, αφού ληφθούν υπόψη οι περιπτώσεις της παρ. 5 
του ιδίου άρθρου τη αιτήσει του ενδιαφερομένου στον 
ΕΛ.Ο.Γ. μαζί με τα σχετικά αποδεικτικά στοιχεία εφόσον 
είναι αναγκαίο. Οι εν λόγω περιπτώσεις εξετάζονται από 
τον ΕΛ.Ο.Γ. 

Επιπλέον ο ΕΛ.Ο.Γ. προειδοποιεί εγγράφως το 
αργότερο μέχρι την 31η Μάίου τους εν λόγω αγοραστές, 
με αποδεικτικό επίδοσης, για τα επιπλέον πρόστιμα που 
θα κληθούν να πληρώσουν εάν δεν υποβάλλουν τις πα¬ 
ραπάνω δηλώσεις, μέχρι την 1η Ιουλίου. Τα πρόστιμα αυ¬ 
τά είναι μέχρι διπλάσια των προστίμων που επιβάλλονται 
για τη μη τήρηση της προθεσμίας της 15ης Μάίου, ανά¬ 
λογα με την ποσότητα του σχετικού γάλακτος και τη σο¬ 
βαρότητα της παράβασης. 

Τα πρόστιμα αυτά επιβάλλονται με απόφαση του 
αρμοδίου Γ ενικού Γ ραμματέα του Υπ. Αγροτικής Ανάπτυ¬ 
ξης και Τροφίμων μετά από πρόταση του ΕΛ.Ο.Γ. και ει¬ 
σήγηση της Δ/νσης Ζωικής Παραγωγής και ΑΠΑ του Υπ. 
Αγροτικής Ανάπτυξης και Τροφίμων αφού ληφθούν υπό¬ 
ψη οι περιπτώσεις της παρ. 5 του άρθρου 8 του Καν. (ΕΚ) 
595/2004 της Επιτροπής, τη αιτήσει του ενδιαφερομένου 
στον ΕΛ.Ο.Γ μαζί μετά σχετικά αποδεικτικά στοιχεία εφό¬ 


σον είναι αναγκαίο. Οι εν λόγω περιπτώσεις εξετάζονται 
από τον ΕΛ.Ο.Γ. 

3. Ο ΕΛ.Ο.Γ. μετά την παραλαβή όλων των δηλώσεων 
της παρ. 2 του παρόντος άρθρου από τους αγοραστές, 
την εφαρμογή του άρθρου 5 της παρούσας απόφασης 
και του άρθρου 10 παρ. 2 του Καν. (ΕΚ) 1788/03 του Συμ¬ 
βουλίου προβαίνει στον καταλογισμό της οφειλόμενης ει¬ 
σφοράς εκάστου παραγωγού. 

Μέχρι την 15η Ιουλίου ο ΕΛ.Ο.Γ. κοινοποιεί τον κατάλο¬ 
γο των υπόχρεων καταβολής εισφοράς παραγωγών 
στους αγοραστές που είναι υπεύθυνοι για την είσπραξη 
των αντίστοιχων εισφορών και την ενημέρωση του κάθε 
υπόχρεου παραγωγού. Υπόχρεοι για την είσπραξη της ει¬ 
σφοράς είναι οι αγοραστές στους οποίους οι εν λόγω πα¬ 
ραγωγοί παρέδιδαν γάλα κατά τη γαλακτοκομική περίο¬ 
δο για την οποία οφείλεται η εισφορά. Ο κατάλογος των 
ανωτέρω υπόχρεων για την είσπραξη της εισφοράς αγο¬ 
ραστών κοινοποιείται από τον ΕΛ.Ο.Γ. στον ΟΠΕΚΕΠΕ. 

4. Οι παραγωγοί, που υποχρεούνται στην καταβολή ει¬ 
σφοράς, μπορούν να υποβάλλουν ένσταση στον ΕΛ.Ο.Γ. 
μέχρι την 31η Ιουλίου που έπεται της λήξης της γαλακτο¬ 
κομικής περιόδου στην οποία αφορά η εν λόγω εισφορά. 

Οι ενστάσεις εξετάζονται από τον ΕΛ.Ο.Γ. ο οποίος και 
αποφαίνεται εντός δεκαπενθημέρου από την υποβολή 
της ένστασης, ενημερώνοντας εγγράφως τους παραγω¬ 
γούς. 

5. Όταν οι ποσότητες γάλακτος που παραδίδει ένας πα¬ 
ραγωγός υπερβαίνουν την ατομική του ποσότητα αναφο¬ 
ράς πριν τη λήξη της γαλακτοκομικής περιόδου, τότε ο 
αγοραστής μπορεί να παρακρατεί από τον παραγωγό αυ¬ 
τόν, προκαταβολικά έκτης τιμής του γάλακτος, ποσό ίσο 
μέχρι το 100% της εισφοράς όπως αυτή καθορίζεται στο 
άρθρο 2 του Καν. (ΕΚ) 1788/2003 του Συμβουλίου. 

Σε περίπτωση που έχει γίνει χρήση της ανωτέρω δυνα¬ 
τότητας, και μετά την εφαρμογή της παραγράφου 3 του 
παρόντος άρθρου, προκύψει ποσό επιστροφής για τον 
παραγωγό που έχει γίνει η σχετική παρακράτηση, το πο¬ 
σό αυτό επιστρέφεται από τον αγοραστή στο σύνολό του 
στο δικαιούχο παραγωγό το αργότερο την 31 η Δεκεμβρί¬ 
ου της γαλακτοκομικής περιόδου που έπεται της περιό¬ 
δου για την οποία υπολογίστηκε αρχικά η εισφορά. 

6. Οι αγοραστές εισπράττουν τα ποσά, βάσει της σχετι¬ 
κής κοινοποίησης του ΕΛ.Ο.Γ. για τον καταλογισμό της ει¬ 
σφοράς στον κάθε παραγωγό που παρέδωσε γάλα σε αυ¬ 
τούς, και τα καταβάλλουν, πριν την 1η Σεπτεμβρίου του 
έτους που έπεται της λήξεως της γαλακτοκομικής περιό¬ 
δου για την οποία καταλογίστηκε η εισφορά, στο λογα¬ 
ριασμό 4450300505069 (ΙΒΑΝ ΟΒ 14 0430 0020 0044 
5030 0505 069) της ΑΤΕ. Αντίγραφα των αποδεικτικών εγ¬ 
γράφων κατάθεσης της εισφοράς, στα οποία πρέπει να 
αναγράφονται τα στοιχεία του αγοραστή και η αντίστοιχη 
γαλακτοκομική περίοδος για την οποία καταλογίζεται η 
εισφορά, κοινοποιούνται από τους αγοραστές στον ΟΠΕ¬ 
ΚΕΠΕ. 

Ο ΟΠΕΚΕΠΕ το Ιο δεκαήμερο του μηνάς Σεπτεμβρίου 
ενημερώνει τον ΕΛ.Ο.Γ. για τα ποσά της εισφοράς που 
έχουν κατατεθεί και τα στοιχεία των αγοραστών που κα¬ 
τέθεσαν αυτά. 

Σε περίπτωση καθυστέρησης καταβολής της εισφοράς 
πέραν της παραπάνω ημερομηνίας, το οφειλόμενο ποσό 
της εισφοράς αυτής βεβαιώνεται με μέριμνα του ΕΛ.Ο.Γ. 

στο οικείο Δημόσιο Ταμείο σε βάρος του αγοραστή και 
επιβαρύνεται με τόκο, το επιτόκιο το οποίο υπολογίζεται 
σύμφωνα με το άρθρο 15 παρ. 2 του Καν. (ΕΚ) 595/2004 
της Επιτροπής. 

7. Οποιαδήποτε ποσότητα γάλακτος διαπιστωθεί, μετά 
την 15η Ιουλίου που έπεταιτης λήξης μιας γαλακτοκομι¬ 
κής περιόδου, ότι δεν δηλώθηκε από αγοραστές, και εφό¬ 
σον έχει προκύψει ή προκύπτει εθνική υπέρβαση, όλη η 
ποσότητα αυτή θεωρείται ως υπερβατική για την περίοδο 
αυτή και καταλογίζεται σε βάρος των αγοραστών. Τα πα¬ 
ραπάνω ισχύουν πέραν της επιβολής τυχόν άλλων κυρώ¬ 
σεων βάσει της παρούσας απόφασης. 

8. Ο παραγωγός ο οποίος, κατά τη διάρκεια της γαλα¬ 
κτοκομικής περιόδου αλλάζει αγοραστή είναι υποχρεω¬ 
μένος: α) να δηλώνει στον ΕΛ.Ο.Γ. την αλλαγή αυτή και β) 
να προσκομίσει, στον νέο αγοραστή, βεβαίωση του 
ΕΛ.Ο.Γ. για τη συνολική ατομική ποσότητα αναφοράς και 
την ατομική λιποπεριεκτικότητα αναφοράς που κατέχει 
καθώς και βεβαίωση του αγοραστή από τον οποίο απο¬ 
χώρησε για το σύνολο των παραδόσεων γάλακτος που 
έχει πραγματοποιήσει μέχρι την ημέρα της αλλαγής άλ¬ 
λως, ολόκληρη η ποσότητα που θα παραδοθεί στον επό¬ 
μενο αγοραστή θα υπολογίζεται ως υπερβατική. 

9. Κάθε παραγωγός που προτίθεται να παραδώσει γά¬ 
λα, κατά την διάρκεια μιας γαλακτοκομικής περιόδου, 
ταυτόχρονα σε περισσότερους του ενός αγοραστές, 
υποχρεούται, με υπεύθυνη δήλωσή του προςτον ΕΛ.Ο.Γ., 
να δηλώσει το επιμέρους δικαίωμα της ατομικής του πο¬ 
σότητας αναφοράς που επιθυμεί να συνοδεύει τις παρα¬ 
δόσεις του σε κάθε αγοραστή, άλλως όλες οι ποσότητες 
θεωρούνται ως υπερβατικές. 

10. Εάν ένας αγοραστής δεν είναι σε θέση να τηρήσει την 
υποχρέωσή του να συγκεντρώσει και να καταβάλει την 
οφειλόμενη εισφορά των παραγωγών από τους οποίους 
παρέλαβε γάλα, λόγω «καταφανούς αδυναμίας» (όπως 
πτώχευση, κατάσταση πλήρους και οριστικής ανικανότη¬ 
τας κ.λπ.) υποβάλει δήλωση με τα σχετικά αποδεικτικά 
στοιχεία στον ΕΛ.Ο.Γ. καθώς και κατάσταση των υπόχρεων 
παραγωγών σύμφωνα με το άρθρο 6 παρ. 2 της παρούσας 
πριν την 1η Σεπτεμβρίου που έπεται της λήξης της γαλα¬ 
κτοκομικής περιόδου για την οποία καταλογίσθηκε η ει¬ 
σφορά. Η δήλωση με τα σχετικά αποδεικτικά στοιχεία και 
εισήγηση του ΕΛ.Ο.Γ. διαβιβάζεται στη Δ/νση Ζωικής Πα¬ 
ραγωγής και ΑΠΑ και η περίπτωση κρίνεται από το Ν.Σ.Κ. 
Εφόσον διαπιστωθεί «καταφανής αδυναμία» σύμφωνα με 
τα παραπάνω η Δ/νση Ζωικής Παραγωγής και ΑΠΑ: α) απο¬ 
στέλλει στον ΟΠΕΚΕΠΕ και στον ΕΛ.Ο.Γ. σχετικό έγγραφο 
για τις δικές τους ενέργειες και β) εισηγείται την έκδοση 
απόφασης του αρμοδίου Γενικού Γραμματέα του Υπουρ¬ 
γείου Αγροτικής Ανάπτυξης και Τροφίμων όπου καθορίζο¬ 
νται οι υπόχρεοι, οι όροι και η διαδικασία για την είσπραξη 
της οφειλόμενης εισφοράς. 

Άρθρο 7 

Απ’ ευθείας πωλήσεις - Διαχείριση - Καταλογισμοί 

1. Ο ΕΛ.Ο.Γ. χορηγεί ατομικές ποσότητες αναφοράς 
γάλακτος ή ισοδύναμου γάλακτος απ’ ευθείας πωλήσεων 
σε παραγωγούς των περιοχών της χώρας που δεν απα¬ 
γορεύεται παρόμοια διάθεση βάσει των ισχυουσών δια¬ 
τάξεων, τις οποίες ακολούθως κοινοποιεί στις κατά τό¬ 
πους Δ/νσεις Αγροτικής Ανάπτυξης. 


Ο παραγωγός ο οποίος διαθέτει ατομική ποσότητα ανα¬ 
φοράς απ’ ευθείας πωλήσεων είναι υποχρεωμένος να κα¬ 
ταχωρεί για κάθε γαλακτοκομική περίοδο, σε θεωρημένο 
από την οικεία Δ/νση Αγροτικής Ανάπτυξης βιβλίο, τις 
ημερήσιες και συγκεντρωτικά ανά μήνα ποσότητες γάλα¬ 
κτος ή και γαλακτοκομικών προϊόντων που πούλησε ή διέ¬ 
θεσε απ’ ευθείας στην κατανάλωση καθώς και των προϊό¬ 
ντων που έχουν παραχθεί αλλά δεν έχουν πουληθεί ή δια¬ 
τεθεί και τα ονόματα των αγοραστών. 

Ένας παραγωγός που διαθέτει ατομική ποσότητα ανα¬ 
φοράς απ’ ευθείας πωλήσεων υποχρεούται να δηλώνει 
στον ΕΛ.Ο.Γ., με κοινοποίηση στην οικεία Δ/νση Αγροτι¬ 
κής Ανάπτυξης, ένα μήνα πριν τη λήξη της γαλακτοκομι¬ 
κής περιόδου, εάν για λόγους ανωτέρας βίας ή για εξαι¬ 
ρετικές περιστάσεις δεόντως αιτιολογημένες, δεν προέ- 
βη σε απευθείας πώληση κατά τη διάρκεια της εν λόγω 
γαλακτοκομικής περιόδου. Οι εν λόγω περιπτώσεις εξε¬ 
τάζονται από τον ΕΛ. Ο. Γ. 

Με τη λήξη κάθε γαλακτοκομικής περιόδου και πριν τη 
15η Μάίου, οι παραγωγοί υποβάλουν στην οικεία Δ/νση 
Αγροτικής Ανάπτυξης τη δήλωση που προβλέπεται στην 
παρ. 1 του Άρθρου 11 του Καν. (ΕΚ) 595/2004 της Επι¬ 
τροπής με κοινοποίηση στον ΕΛ.Ο.Γ., συνοδευόμενη από 
το προαναφερθέν βιβλίο. 

Σε περίπτωση μη τήρησης της ως άνω προθεσμίας επι¬ 
βάλλονται στον παραγωγό οι κυρώσεις του Άρθρου 11, 
παρ. 3, πρώτο εδάφιο, του (ΕΚ) 595/2004της Επιτροπής. 

- Επιπλέον των παραπάνω κυρώσεων, βάσει του άρ¬ 
θρου 11 παρ. 3 δεύτερο εδάφιο του Καν. (ΕΚ) 595/2004, 
οι παραπάνω παραγωγοί που έχουν υπερβεί την ατομική 
τους ποσότητα αναφοράς και εφόσον έχει σημειωθεί 
υπέρβαση της εθνικής ποσόστωσης για την ίδια γαλακτο¬ 
κομική περίοδο δεν μπορούν να επωφεληθούν ενδεχόμε¬ 
νης ανακατανομής των μη χρησιμοποιηθεισών ποσοτή¬ 
των αναφοράς. 

2. Οι Δ/νσεις Αγροτικής Ανάπτυξης γνωστοποιούν εγ- 
γράφως στον ΕΛ.Ο.Γ. μέχριτην 20η Μάίου τους παραγω¬ 
γούς οι οποίοι πραγματοποιούν απ’ ευθείας πωλήσεις γά¬ 
λακτος ή και γαλακτοκομικών προϊόντων στην περιοχή δι¬ 
καιοδοσίας τους. Για το σκοπό αυτό καταρτίζουν 
κατάλογο των παραγωγών που πραγματοποίησαν απ’ ευ¬ 
θείας πωλήσεις, με τις αντίστοιχες ποσότητες ισοδυνά¬ 
μου γάλακτος που πωλήθηκαν ή διατέθηκαν κατά τη διάρ¬ 
κεια της γαλακτοκομικής περιόδου, καθώς και κατάλογο 
των παραγωγών που δεν προσκόμισαν τη δήλωση της 
προηγούμενης παραγράφου και το προαναφερθέν βιβλίο 
μέχριτην 15η Μάίου και τους υποβάλουν στον ΕΛ.Ο.Γ. 

Ο ΕΛ.Ο.Γ. ενημερώνει εγγράφωςτους παραγωγούς, με 
κοινοποίηση στις αντίστοιχες Δ/νσεις Αγροτικής Ανάπτυ¬ 
ξης, το αργότερο μέχρι την 31η Μάίου, οι οποίοι δεν τή¬ 
ρησαν την ανωτέρω προθεσμία της 15ης Μάίου για την 
υποβολή της δήλωσης για, α) τα πρόστιμα που θα τους 
επιβληθούν λόγω της καθυστέρησης αυτής σύμφωνα με 
το άρθρο 11 παρ. 3 του Καν. (ΕΚ) 595/2004 και β) για την 
απώλεια της ατομικής τους ποσότητας αναφοράς, η 
οποία μεταφέρεται χωρίς αντιστάθμιση στο εθνικό από¬ 
θεμα, σε περίπτωση που δεν προσκομίσουν τη δήλωση 
και το προαναφερθέν βιβλίο μέχρι την 1η Ιουλίου, όπως 
προβλέπεται στο άρθρο 11 παρ. 4του Καν. (ΕΚ) 595/2004 
της Επιτροπής. 

Οι εν λόγω παραγωγοί μπορούν να ανακτήσουν την πο- 

σότητα αναφοράς που απώλεσαν, λόγω μη τήρησης της 
παραπάνω προθεσμίας (1ης Ιουλίου), εφόσον υποβά¬ 
λουν αίτηση προς τον ΕΛ.Ο.Γ. μέχρι και την 31η Δεκεμ¬ 
βρίου του ιδίου έτους. Εφόσον η αίτηση γίνει αποδεκτή 
από τον ΕΛ.Ο.Γ. η ανωτέρω ατομική ποσότητα αναφοράς 
επανέρχεται στον ενδιαφερόμενο παραγωγό πριν την 1η 
Απριλίου που έπεται της ημερομηνίας υποβολής της αί¬ 
τησής του, άλλως περιέρχεται οριστικά στο Εθνικό Από¬ 
θεμα. 

3. Στην περίπτωση υποβολής λανθασμένης δήλωσης 
επιβάλλεται πρόστιμο σύμφωνα με το άρθρο 11, παρ. 3, 
τελευταίο εδάφιο, του Καν. (ΕΚ) 595/2004της Επιτροπής. 

4. Οι κυρώσεις των παρ. 1,2 και 3 επιβάλλονται με από¬ 
φαση του αρμοδίου Γενικού Γραμματέα του Υπουργείου 
Αγροτικής Ανάπτυξης και Τροφίμων, μετά από πρόταση 
του ΕΛ.Ο.Γ. και εισήγηση της Δ/νσης Ζωικής Παραγωγής 
και ΑΠΑ του Υπουργείου Αγροτικής Ανάπτυξης και Τρο¬ 
φίμων και με επιφύλαξη των περιπτώσεων του άρθρου 11 
παρ. 5 του Καν. (ΕΚ) 595/2004 της Επιτροπής, οι οποίες 
εξετάζονται από τον ΕΛ.Ο.Γ. τη αιτήσει του ενδιαφερομέ¬ 
νου, με τυχόν προσκόμιση των σχετικών δικαιολογητικών. 

5. Όταν οι ποσότητες των απ’ ευθείας πωλήσεων ενός 
παραγωγού υπερβαίνουν την ατομική του ποσότητα ανα¬ 
φοράς και εφόσον προκύπτει υπέρβαση της εθνικής πο¬ 
σόστωσης, ο ΕΛ.Ο.Γ. ανακοινώνει στον κάθε παραγωγό 
την ποσότητα υπέρβασης και το ποσό της εισφοράς που 
του αναλογεί προς καταβολή, σύμφωνα με το άρθρο 5 
της παρούσας. 

Τα οφειλόμενα ποσά της εισφοράς κατατίθενται, από 
τον ίδιο τον παραγωγό, πριν από την 1η Σεπτεμβρίου του 
έτους που έπεται της γαλακτοκομικής περιόδου για την 
οποία καταλογίσθηκε η εισφορά, στο λογαριασμό 
4450300505069 (ΙΒΑΝ <3Β 14 0430 0020 0044 5030 0505 
069) της ΑΤΕ. Αντίγραφο του αποδεικτικού εγγράφου κα¬ 
τάθεσης της εισφοράς, όπου πρέπει να αναγράφονται τα 
στοιχεία του παραγωγού και η αντίστοιχη γαλακτοκομική 
περίοδος για την οποία καταλογίζεται η εισφορά, κοινο¬ 
ποιείται στον ΟΠΕΚΕΠΕ. 

Ο ΟΠΕΚΕΠΕ το Ιο δεκαήμερο του μηνός Σεπτεμβρίου 
ενημερώνει τον ΕΛ.Ο.Γ. για τα ποσά της εισφοράς που 
έχουν κατατεθεί και τον αντίστοιχο κατάλογο των παρα¬ 
γωγών που κατέθεσαν αυτά. 

Σε περίπτωση μη τήρησης της ως άνω προθεσμίας τα 
οφειλόμενα ποσά βεβαιώνονται με μέριμνα του ΕΛ.Ο.Γ. 
στα οικεία Δημόσια Ταμεία και επιβαρύνονται, μέχρι την 
απόδοσή τους, με τόκο, το επιτόκιο του οποίου υπολογί¬ 
ζεται σύμφωνα με την παράγραφο 2 του άρθρου 15 του 
Καν. (ΕΚ) 595/04 της Επιτροπής. 

6. Οποιαδήποτε ποσότητα γάλακτος ή γαλακτοκομικών 
προϊόντων διαπιστωθεί, μετά την 15η Ιουλίου που έπεται 
της λήξης μιας γαλακτοκομικής περιόδου, ότι δεν δηλώ¬ 
θηκε από παραγωγούς απευθείας πωλήσεων, και εφόσον 
έχει προκύψει ή προκύπτει εθνική υπέρβαση, όλη η ποσό¬ 
τητα αυτή θεωρείται ως υπερβατική για την περίοδο αυτή 
και καταλογίζεται σε βάρος των παραγωγών. Τα παραπά¬ 
νω ισχύουν πέραν της επιβολής τυχόν κυρώσεων στους 
παραγωγούς βάσει της παρούσας απόφασης. 

Άρθρο 8 
Σχέδιο ελέγχου 

Ο ΕΛ.Ο.Γ. για κάθε γαλακτοκομική περίοδο υποβάλει 


προς έγκριση ένα γενικό σχέδιο ελέγχου στη Δ/νση Ζωι¬ 
κής Παραγωγής και ΑΠΑ και στον ΟΠΕΚΕΠΕ, το οποίο κα¬ 
ταρτίζεται βάσει ανάλυσης κινδύνου και περιλαμβάνει 
κατ'ελάχιστον όσα ορίζονται στο άρθρο 19 του Καν. (ΕΚ) 
595/2004 της Επιτροπής. Το γενικό αυτό σχέδιο δύναται 
ο ΕΛ.Ο.Γ. να το ενημερώνει με πιο λεπτομερή περιοδικά 
σχέδια τα οποία υποβάλλονται επίσης στη Δ/νση Ζωικής 
Παραγωγής και ΑΠΑ και στον ΟΠΕΚΕΠΕ. Τα παραπάνω 
σχέδια μετά από γνώμη του ΟΠΕΚΕΠΕ και εισήγηση της 
Δ/νσης Ζωικής Παραγωγής και ΑΠΑ εγκρίνονται από τη 
Γενική Δ/νση Ζωικής Παραγωγής. 

Οι έλεγχοι διενεργούνται από τον ΕΛ.Ο.Γ. εν μέρει κατά 
τη σχετική γαλακτοκομική περίοδο και εν μέρει μετά την 
περίοδο αυτή βάσει των ετήσιων δηλώσεων. 

Ο ΕΛ.Ο.Γ. μετά την πραγματοποίηση των ελέγχων υπο- 
χρεούται να συντάσσει και να τηρεί στο αρχείο του αναλυ¬ 
τικές εκθέσεις κάθε τρίμηνο, στις οποίες περιλαμβάνονται 
τα στοιχεία των διενεργηθέντων ελέγχων, αντίγραφα των 
οποίων διαβιβάζονται στη Δ/νση Ζωικής Παραγωγής και 
ΑΠΑ και στον ΟΠΕΚΕΠΕ. Όλες οι εκθέσεις ελέγχου πρέπει 
να ολοκληρώνονται το αργότερο 18 μήνες μετά το τέλος 
της σχετικής δωδεκάμηνης περιόδου. Οι έλεγχοι θεωρεί¬ 
ται ότι έχουν περατωθεί όταν είναι διαθέσιμες οι εκθέσεις 
ελέγχου. Για τις ανάγκες του ελέγχου ο ΕΛ.Ο.Γ. έχει πρό¬ 
σβαση στο μητρώο εκμεταλλεύσεων βοοειδών που τηρεί¬ 
ται βάσει του Καν. (ΕΚ) 1760/00 του Συμβουλίου. 

Τα αποτελέσματα των ελέγχων τίθενται στη διάθεση 
των αρμοδίων αρχών για τον έλεγχο χορήγησης πριμο¬ 
δοτήσεων γαλακτοπαραγωγής. 

Άρθρο 9 

Επιτόπιοι έλεγχοι 

1. Οι επιτόπιοι έλεγχοι διενεργούνται χωρίς προειδο¬ 
ποίηση. Ωστόσο για τις περιπτώσεις απομακρυσμένων ή 
ειδικής μορφής εκμεταλλεύσεων μπορεί να ειδοποιείται 
εγγράφως ο παραγωγός με συστημένη επιστολή όχι 
όμως νωρίτερα από 48 ώρες πριν από τον έλεγχο. Ωστό¬ 
σο οι περιπτώσεις των επιτόπιων ελέγχων που διενεργού- 
νται κατόπιν προειδοποίησης δεν μπορούν να υπερβαί¬ 
νουν το 50 % του συνόλου των επιτόπιων ελέγχων. 

2. Οι επιτόπιοι έλεγχοι δύναται να πραγματοποιηθούν 
ταυτόχρονα με άλλους ελέγχους που προβλέπονται από 
την κοινοτική νομοθεσία όπως οι έλεγχοι για τη χορήγηση 
πριμοδοτήσεων γαλακτοπαραγωγής. 

3. Ο ΕΛ.Ο.Γ. προβαίνει σε επιτόπιους ελέγχους σε επί¬ 
πεδο εκμετάλλευσης, σε επίπεδο μεταφοράς του γάλα¬ 
κτος, ιδίως κατά την εκφόρτωση στις εγκαταστάσεις των 
αγοραστών, και σε επίπεδο αγοραστή. Οι έλεγχοι συνί- 
στανται στην εξέταση της ακρίβειας των μητρώων και των 
λογιστικών στοιχείων για το γάλα ή/και τα γαλακτοκομικά 
προϊόντα που τίθεται σε εμπορία και ιδίως των όσων ορί¬ 
ζονται στο άρθρο 21 του Καν. (ΕΚ) 595/2004 της Επιτρο¬ 
πής. 

4. Η ένταση των ελέγχων είναι κατ' ελάχιστον αυτή που 
αναφέρεται στο άρθρο 22 του Καν. (ΕΚ) 595/2004. 

Άρθρο 10 

Έγκριση αγοραστών 

Όλοι οι αγοραστές πριν την αγορά οποιοσδήποτε πο¬ 
σότητας αγελαδινού γάλακτος από τους παραγωγούς, 
θα πρέπει να έχουν λάβει σχετική έγκριση. 

Η έγκριση χορηγείται άπαξ από τον ΕΛ.Ο.Γ., ύστερα 
από αίτηση - δήλωση του ενδιαφερομένου που υποβάλ¬ 
λεται στην Κεντρική Υπηρεσία του ΕΛ.Ο.Γ. Η αίτηση - δή¬ 
λωση στην οποία αναφέρεται ο Α.Φ.Μ. της επιχείρησης 
θα πρέπει να συνοδεύεται από τα εξής δικαιολογητικά: 

1. Πιστοποιητικό εγγραφής στο οικείο εμπορικό - βιο¬ 
μηχανικό επιμελητήριο. 

2. Άδεια λειτουργίας των εγκαταστάσεων της επιχείρη¬ 
σης. 

3. Υπεύθυνη Δήλωση του Άρθρου 8 του Ν. 1599/1986 
όπου ο αγοραστής θα δηλώνει ότι: (α) διαθέτει χώρους 
όπου ο ΕΆ.Ο.Γ. μπορεί να συμβουλευτείτη λογιστική απο¬ 
θήκης, τα μητρώα και τα άλλα έγγραφα σχετικά με την κα- 
ταχώρηση των εισκομιζομένων ποσοτήτων γάλακτος 
στην επιχείρηση και αποδέχεται τη διεξαγωγή ελέγχων 
από τις εθνικές και κοινοτικές αρχές, (β) αναλαμβάνει να 
ενημερώνει τη λογιστική αποθήκης, τα μητρώα και τα άλ¬ 
λα έγγραφα σχετικά με την καταχώρηση των εισκομιζο- 
μένων ποσοτήτων γάλακτος στην επιχείρηση και (γ) ανα¬ 
λαμβάνει τη δέσμευση να διαβιβάζει στον ΕΛ.Ο.Γ. τις μη¬ 
νιαίες και τις συνολικές ανά γαλακτοκομικό έτος 
εισκομιζόμενες ποσότητες γάλακτος στην επιχείρηση 
όπως ορίζονται στην παρούσα απόφαση και τους σχετι¬ 
κούς κανονισμούς. 

Στην περίπτωση που δεν ισχύουν πλέον για τους αγο¬ 
ραστές τουλάχιστον ένα από τα παραπάνω δικαιολογητι- 
κά στα σημεία (1), (2) και (3α), η έγκριση ανακαλείται από 
τον ΕΛ.Ο.Γ., μετηνεπιφύλαξητωνπεριπτώσεωνπου ανα- 
φέρονται στο άρθρο 23 παρ. 4 του Καν. 595/2004της Επι¬ 
τροπής, οι οποίες εξετάζονται από τον ΕΛ.Ο.Γ. μετά από 
αίτηση του ενδιαφερομένου. 

Μετά από αίτηση του αγοραστή, που υποβάλλεται στον 
ΕΛ.Ο.Γ., η ανακληθείσα έγκριση επαναχορηγείται, μετά 
την παρέλευση τουλάχιστον έξι μηνών από την ανάκλησή 
της εφόσον, μετά από έλεγχο των υπηρεσιώντου ΕΛ.Ο.Γ., 
διαπιστωθεί ότι έπαψαν πλέον να υφίστανται οι λόγοι ανά¬ 
κλησης της έγκρισης. 

Οι εγκρίσεις που έχουν χορηγηθεί από τον ΕΛ.Ο.Γ. μέ¬ 
χρι τη δημοσίευση της παρούσας απόφασης είναι σε 
ισχύ. 

Άρθρο 11 

Υποχρεώσεις αγοραστών 

1. Οι αγοραστές είναι υπεύθυνοι για την λογιστική κα¬ 
ταχώρηση του συνόλου των ποσοτήτων γάλακτος που 
έχουν παραδοθεί σε αυτούς. Για το σκοπό αυτό θέτουν 
στη διάθεση των αρμοδίων υπαλλήλων - ελεγκτών του 
ΕΛ.Ο.Γ., επί πέντε τουλάχιστον έτη, που υπολογίζονται 
από το τέλος του έτους σύνταξης των εγγράφων αυτών, 
αφενός, λογιστική αποθήκης ανά περίοδο δώδεκα μηνών 
ανά παραγωγό (ονοματεπώνυμο, διεύθυνση) με την πο¬ 
σότητα του γάλακτος που αποτέλεσε αντικείμενο παρά¬ 
δοσης ανά μήνα από κάθε παραγωγό καθώς επίσης και 
τις δηλώσεις που απαιτούνται στην παρ. 2 του άρθρου 6 
της παρούσης και αφετέρου, τα λοιπά εμπορικά έγγραφα 
όπως προβλέπονται στο άρθρο 24 παρ. 2 του Καν. (ΕΚ) 
595/2004 της Επιτροπής καθώς επίσης λογιστική αποθή¬ 
κης για τους αγοραστές και τις επιχειρήσεις που επεξερ¬ 
γάζονται ή μεταποιούντο γάλα και οι οποίοι τους εφοδιά¬ 
ζουν με γάλα σύμφωνα με το άρθρο 24 παρ. 3 και 4 του 
Καν. (ΕΚ) 595/2004 της Επιτροπής. 


2. Στην περίπτωση κατά την οποία διαπιστώνεται ότι ο 
αγοραστής δεν έχει τηρήσει μια των δεσμεύσεών του 
σχετικά με την ακριβή ενημέρωση των λογιστικών και λοι¬ 
πών καταχωρήσεων επιβάλλεται πρόστιμο μέχρι 10.000 
ευρώ. Για την επιβολή του προαναφερθέντος προστίμου 
συνεκτιμώνται ο όγκος του εισκομιζόμενου γάλακτος στο 
οποίο αναφέρεται, η σοβαρότητα της παράβασης και το 
μέγεθος της επιχείρησης. Οι παραπάνω κυρώσεις επι¬ 
βάλλονται με την επιφύλαξη των περιπτώσεων που ανα- 
φέρονται στο άρθρο 23 παρ. 4του Καν. 595/2004της Επι¬ 
τροπής, και οι οποίες εξετάζονται από τον ΕΛ.Ο.Γ. μετά 
από αίτηση του ενδιαφερομένου. 

3. Με την επιφύλαξη των περιπτώσεων της παρ. 4, δεύ¬ 
τερο εδάφιο, του Άρθρου 23 του Καν. (ΕΚ) 595/2004 της 
Επιτροπής, σε περίπτωση κατά την οποία ο αγοραστής 
δεν έχει τηρήσει κατ’ επανάληψη μία ή και περισσότερες 
από τις διατάξεις της παρούσας απόφασης και των κανο¬ 
νισμών 

(ΕΚ) 1788/03του Συμβουλίου και (ΕΚ) 595/2004της Επι¬ 
τροπής όπως ισχύουν κάθε φορά επιβάλλεται πρόστιμο 
μέχρι 80.000 ευρώ. Γ ια την επιβολή του παραπάνω προ¬ 
στίμου συνεκτιμώνται η σχετική ποσότητα του γάλακτος, 
η σοβαρότητα της παράβασης / παραβάσεων και το μέ¬ 
γεθος της επιχείρησης. 

4.0 κατάλογος όλωντων εγκεκριμένων αγοραστών κοι¬ 
νοποιείται από τον ΕΛ.Ο.Γ. σε όλες τις Δ/νσεις Αγροτικής 
Ανάπτυξης από τις οποίες οι παραγωγοί οφείλουν να πλη¬ 
ροφορούνται ότι η συγκεκριμένη επιχείρηση με την οποία 
συναλλάσσονται είναι εγκεκριμένη. 

5. Σε περίπτωση που αγοραστής παραλαμβάνει αγελα¬ 
δινό γάλα χωρίς να έχει λάβει την παραπάνω έγκριση επι¬ 
βάλλεται σε αυτόν πρόστιμο μέχρι 15 000 ευρώ. 

6. Στον εγκεκριμένο αγοραστή ο οποίος αποδέχεται πα¬ 
ράδοση γάλακτος από φυσικό ή νομικό πρόσωπο που δεν 
είναι παραγωγός αγελαδινού γάλακτος ή/και καταχωρεί 
αγελαδινό γάλα ως άλλο είδος γάλακτος (γίδινο, πρό¬ 
βειο, κ.τ.λ.) επιβάλλεται πρόστιμο από 3000 ευρώ έως 
60000 ευρώ, και από το φυσικό ή νομικό πρόσωπο, αφαι- 
ρείται η ατομική ποσότητα αναφοράς η οποία μεταφέρε- 
ται χωρίς αντιστάθμιση στο Εθνικό Απόθεμα. Προς τούτο, 
ο ΕΛ.Ο.Γ και οι αρμόδιες υπηρεσίες του Υπ. Αγροτικής 
Ανάπτυξης και Τροφίμων, έχουν πρόσβαση στο Μητρώο 
Εκμεταλλεύσεων Βοοειδών, που τηρείται βάσει του Καν. 
(ΕΚ) 1760/2000 του Συμβουλίου. 

7. Σε περίπτωση διαπίστωσης παραβάσεων στο επίπε¬ 
δο της μεταφοράς του γάλακτος στα ελεγχόμενα σύμ¬ 
φωνα με το άρθρο 21 παρ. Ιβτου Καν. (ΕΚ) 595/2004 της 
Επιτροπής στοιχεία επιβάλλονται πρόστιμα μέχρι 5000 
ευρώ. 

8. Τα πρόστιμα των παραγράφων 2, 3,5, 6 και 7 του πα¬ 
ρόντος άρθρου επιβάλλονται με απόφαση του αρμόδιου 
Γ ενικού Γ ραμματέα του Υπ. Αγροτικής Ανάπτυξης και 
Τροφίμων μετά από πρόταση του ΕΛ.Ο.Γ. και εισήγηση 
της Δ/νσης Ζωικής Παραγωγής και ΑΠΑ του Υπ. Αγροτι¬ 
κής Ανάπτυξης και Τροφίμων. 

Άρθρο 12 

Υποχρεώσεις παραγωγών 

1. Οι παραγωγοί υποχρεούνται να παραδίδουν γάλα μό¬ 
νο σε εγκεκριμένους αγοραστές. 

2. Οι παραγωγοί οι οποίοι πραγματοποιούν παραδόσεις 

θέτουν στη διάθεση των αρμοδίων υπαλλήλων - ελεγκτών 
του ΕΛ.Ο.Γ. επί πέντε τουλάχιστον έτη που υπολογίζονται 
από το τέλος του έτους σύνταξης των εγγράφων αυτών 
τα όσα προβλέπονται στο άρθρο 24 παρ. 5 του Καν. (ΕΚ) 
595/2004 της Επιτροπής. 

3. Οι παραγωγοί οι οποίοι προβαίνουν σε απευθείας 
πωλήσεις θέτουν στη διάθεση των αρμοδίων υπαλλήλων 
- ελεγκτών του ΕΛ.Ο.Γ. επί πέντε τουλάχιστον έτη που 
υπολογίζονται από το τέλος του έτους σύνταξης των εγ¬ 
γράφων αυτών, το θεωρημένο από την οικεία Δ/νση Αγρο¬ 
τικής Ανάπτυξης βιβλίο, ανά περίοδο δώδεκα μηνών, στο 
οποίο αναφέρεται ανά μήνα και προϊόν κάθε πώληση ή 
διάθεση γάλακτος ή γαλακτοκομικών προϊόντων, καθώς 
και τα προϊόντα που έχουν παραχθεί αλλά δεν έχουν που¬ 
ληθεί ή διατεθεί. Οι εν λόγω παραγωγοί θέτουν επίσης 
στη διάθεση των αρμοδίων υπαλλήλων - ελεγκτών του 
ΕΛ.Ο.Γ. το μητρώο της εκμετάλλευσής τους που τηρούν 
βάσει του Καν. (ΕΚ) 1760/2000 καθώς επίσης και κάθε έγ¬ 
γραφο που επιτρέπει την επαλήθευση του ανωτέρω βι¬ 
βλίου (πχ. προβλεπόμενα από τον κώδικα βιβλίων και 
στοιχείων παραστατικά). 

4. Στους παραγωγούς για τους οποίους κατόπιν ελέγ¬ 
χου διαπιστώνεται μη τήρηση μιας ή περισσότερων από 
τις παραπάνω υποχρεώσεις ή και δεν καλύπτουν τον ορι¬ 
σμό του παραγωγού του άρθρου 5 στοιχείο γ) του Καν. 
(ΕΚ) αριθ. 1788/2003 ή και διαπιστώνεται ασυμβατότητα 
μεταξύ παραδόσεων ή απευθείας πωλήσεων και παρα¬ 
γωγικής ικανότητας, επιβάλλεται με απόφαση του αρμό¬ 
διου Γ ενικού Γ ραμματέα του Υπουργείου Αγροτικής Ανά¬ 
πτυξης και Τροφίμων πρόστιμο μέχρι 5000 ευρώ μετά 
από πρόταση του ΕΛ.Ο.Γ. και εισήγηση της Διεύθυνσης 
Ζωικής Παραγωγής και ΑΠΑ του Υπουργείου Αγροτικής 
Ανάπτυξης και Τροφίμων. 

Άρθρο 13 

Σύσταση - Διαχείριση του Εθνικού Αποθέματος 

1. Η σύσταση και η διαχείριση του εθνικού αποθέματος 
ποσοτήτων αναφοράς διενεργείται από τον ΕΛ.Ο.Γ. και 
κατανέμεται σύμφωνα με κριτήρια που καθορίζονται με 
απόφαση του Υπουργού Αγροτικής Ανάπτυξης και Τρο¬ 
φίμων. Ο ΕΛ.Ο.Γ. κατά την έναρξη της γαλακτοκομικής 
περιόδου αποστέλλει στη Δ/νση Ζωικής Παραγωγής και 
ΑΠΑ το ύψος και έκθεση διαχείρισης του εθνικού αποθέ¬ 
ματος, για την προηγούμενη γαλακτοκομική περίοδο. 

2. Σε περίπτωση που το προκύπτον εθνικό απόθεμα κρι- 
θεί ως ανεπαρκές για την κάλυψη των διαρθρωτικών ανα- 
γκώντου τομέα, μπορεί με απόφαση του Υπουργού Αγρο¬ 
τικής Ανάπτυξης και Τροφίμων να τροφοδοτηθεί το εθνι¬ 
κό απόθεμα μέσω γραμμικής μείωσης του συνόλου των 
ατομικών ποσοτήτων αναφοράς των δικαιούχων παρα¬ 
γωγών προκείμενου να χορηγηθούν πρόσθετες ή νέες 
ατομικές ποσοστώσεις σε παραγωγούς που καθορίζο¬ 
νται σύμφωνα με αντικειμενικά κριτήρια που θεσπίζονται 
με απόφαση του Υπουργού Αγροτικής Ανάπτυξης και 
Τροφίμων και σε συνεννόηση με την Επιτροπή της Ευρω¬ 
παϊκής Ένωσης. 

3. Ατομικές ποσότητες αναφοράς που χορηγούνται 
από το εθνικό απόθεμα για υλοποίηση επενδύσεων στα 
πλαίσια αναπτυξιακών προγραμμάτων, προγραμμάτων 
εξυγίανσης του ζωικού κεφαλαίου, για λόγους δημοσίου 
συμφέροντος ή άλλης σχετικής νομοθεσίας, δεν μπο¬ 


ρούν να αποτελόσουν αντικείμενο μεταβίβασης πριν την 
εκπλήρωση όλων των σχετικών υποχρεώσεων που έχουν 
αναληφθεί καθώς και για τις τρεις (3) επόμενες γαλακτο¬ 
κομικές περιόδους από την εκπλήρωση των εν λόγω υπο¬ 
χρεώσεων. Στις παραπάνω περιπτώσεις οι ατομικές πο¬ 
σότητες αναφοράς χορηγούνται κατ'αρχήν (προσωρινά) 
και η οριστικοποίηση της χορηγούμενης από το εθνικό 
απόθεμα ατομικής ποσότητας αναφοράς γίνεται με την 
εκπλήρωση των σχετικών υποχρεώσεων, η οποία επιβε¬ 
βαιώνεται με την υποβολή στον ΕΛ.Ο.Γ., εκ μέρους του εν¬ 
διαφερομένου, βεβαίωση της οικείας αρμόδιας Αρχής. 
Σε αντίθετη περίπτωση η ατομική ποσότητα αναφοράς θα 
αφαιρείται από τον δικαιούχο και θα επιστρέφει χωρίς 
αντιστάθμιση στο εθνικό απόθεμα και κάθε πράξη μεταβί¬ 
βασης θεωρείται ως μη γενόμενη. 

4. Παραγωγός στον οποίο χορηγήθηκε ατομική ποσό¬ 
τητα αναφοράς από το εθνικό απόθεμα δεν επιτρέπεται 
να προβεί σε μεταβίβαση ατομικής ποσότητας αναφοράς 
πριντην παρέλευση τριών (3) γαλακτοκομικών περιόδων, 
αρχής γενομένης από τη γαλακτοκομική περίοδο χορή¬ 
γησής της. Σε αντίθετη περίπτωση η ατομική ποσότητα 
αναφοράς που του χορηγήθηκε από το εθνικό απόθεμα 
επανέρχεται χωρίς αντιστάθμιση στο εθνικό απόθεμα και 
η σχετική πράξη μεταβίβασης θεωρείται ως μη γενόμενη. 
Εξαιρούνται οι εξής περιπτώσεις: 

α) Όταν ο μεταβιβάζων υπάγεται στο καθεστώς πρόω¬ 
ρης συνταξιοδότησης και εφόσον η ατομική ποσότητα 
αναφοράς περιέρχεται σε παραγωγό αγελαδινού γάλα¬ 
κτος. 

β) Στις περιπτώσεις κληρονομιάς, γονικής παροχής και 
μεταβίβασης μεταξύ συζύγων εφόσον η ατομική ποσότη¬ 
τα αναφοράς περιέρχεται σε παραγωγό αγελαδινού γά¬ 
λακτος. 

γ) Όταν πρόκειται για μεταβιβάσεις μεταξύ συγγενών 
μέχρι και Β’ βαθμού και εφόσον πρόκειται για διαχωρισμό 
εκμετάλλευσης. 

5. Παραγωγός που δεν εμπορεύτηκε γάλα ή άλλα γα¬ 
λακτοκομικά προϊόντα για μια γαλακτοκομική περίοδο, η 
ποσότητα αναφοράς που κατέχει περιέρχεται χωρίς αντι¬ 
στάθμιση στο εθνικό απόθεμα, εκτός εάν ο παραγωγός 
αυτός ξεκινήσει πάλι να παράγει και να εμπορεύεται γάλα 
πριντην 31η Δεκεμβρίου που έπεταιτης γαλακτοκομικής 
περιόδου που δεν εμπορεύτηκε γάλα. Η ποσότητα αυτή 
αναφοράς περιέρχεται στο εθνικό απόθεμα από την 1 η Ια¬ 
νουάριου που έπεται της γαλακτοκομικής περιόδου που 
δεν εμπορεύτηκε γάλα. 

Ο παραγωγός του οποίου η ποσότητα αναφοράς μετα¬ 
φέρθηκε στο εθνικό απόθεμα μπορεί να την ανακτήσει, 
εφ’ όσον υποβάλλει αίτηση προςτον ΕΛ.Ο.Γ. μέχρι καιτην 
1η Μαρτίου του επόμενου έτους που δεν εμπορεύτηκε 
γάλα. Στην περίπτωση αυτή η ανωτέρω ατομική ποσότη¬ 
τα αναφοράς επανέρχεται στον ενδιαφερόμενο παραγω¬ 
γό την 1η Απριλίου που έπεται της ημερομηνίας υποβο¬ 
λής της αίτησής του, εφ’ όσον διαπιστώνεται, με επιτόπιο 
έλεγχο από τον ΕΛ.Ο.Γ., η έναρξη γαλακτοπαραγωγής 
στην εκμετάλλευσή του. 

6. Όταν κατά την διάρκεια μιας γαλακτοκομικής περιό¬ 
δου ένας παραγωγός δενχρησιμοποίησε,τουλάχιστοντο 
70% της ατομικής του ποσότητας αναφοράς, η αχρησι- 
μοποίητη ατομική ποσότητα αναφοράς περιέρχεται χω¬ 
ρίς αντιστάθμιση στο εθνικό απόθεμα. Ο παραγωγός αυ- 




21760 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


τός μπορεί να ανακτήσει μέχρι το 100% της ατομικής του 
ποσότητας αναφοράς που περιήλθε στο εθνικό απόθεμα 
εφόσον υποβάλλει αιτιολογημένη αίτηση προς τον 
ΕΛ.Ο.Γ. μέχρι την 31η Δεκεμβρίου της επομένης γαλα¬ 
κτοκομικής περιόδου και η επαναχορήγηση γίνεται από 
την γαλακτοκομική περίοδο που έπεται της ημερομηνίας 
της αίτησης, μετά από επιτόπιο έλεγχο του ΕΛ.Ο.Γ. 

7. Οι διατάξεις των παραγράφων 5 και 6 του παρόντος 
άρθρου δεν εφαρμόζονται σε περιπτώσεις ανωτέρας 
βίας και σε δεόντως αιτιολογημένες εξαιρετικές περιπτώ¬ 
σεις περιλαμβανομένων των περιπτώσεων υλοποίησης 
επενδυτικών σχεδίων και προγραμμάτων εξυγίανσης του 
ζωικού κεφαλαίου της εκμετάλλευσης των παραγωγών, 
με την προσκόμιση στον ΕΛ.Ο.Γ. των σχετικών παραστα¬ 
τικών. Οι περιπτώσεις ανωτέρας βίας και οι δεόντως αι¬ 
τιολογημένες εξαιρετικές περιπτώσεις αναγνωρίζονται 
από τον ΕΛ.Ο.Γ.. 

8. Για τις ως άνω περιπτώσεις, το δικαίωμα της επανα- 
χορήγησης μπορεί να ασκηθεί μια μόνον φορά για όλη την 
διάρκεια περιόδου ισχύος του καθεστώτος της εισφοράς 
στον τομέα του γάλακτος και των γαλακτοκομικών προϊό¬ 
ντων. 

9. Δεν χορηγούνται ατομικές ποσότητες αναφοράς από 
το εθνικό απόθεμα σε παραγωγούς οι οποίοι τις τελευταί¬ 
ες δυο (2) γαλακτοκομικές περιόδους έχουν προβεί σε 
μεταβίβαση μέρους ή όλης της ατομικής τους ποσότητας 
αναφοράς χωρίς να την έχουν ανακτήσει, μέχρι την ημε¬ 
ρομηνία υποβολής αίτησης χορήγησης ποσόστωσης από 
το εθνικό απόθεμα. 

Άρθρο 14 

Παραχώρηση χρήσεως - Μεταβίβαση της ατομικής 
ποσότητας αναφοράς 

1. Οι ατομικές ποσότητες αναφοράς δεν μπορούν να 
αποτελέσουν αντικείμενο προσωρινής παραχώρησης. 

2. Μεταβιβάσεις ατομικών ποσοτήτων αναφοράς μπο¬ 
ρούν να πραγματοποιούνται σε όλη τη χώρα μεταξύ πα¬ 
ραγωγών, με ή χωρίς την μεταβίβαση των αντίστοιχων εκ¬ 
μεταλλεύσεων. Η μεταβίβαση της ατομικής ποσότητας 
αναφοράς διενεργείται με συμβολαιογραφική πράξη, 
όταν με αυτήν μεταβιβάζεται εν όλω ή εν μέρει και η εκμε¬ 
τάλλευση και με ιδιωτικό συμφωνητικό, σύμφωνα με το 
υπόδειγμα I του παραρτήματος της παρούσας, όταν με¬ 
ταβιβάζεται μόνο η ατομική ποσότητα αναφοράς. Στις 
ανωτέρω περιπτώσεις μεταβίβασης, παρακρατείται από 
τον ΕΛ.Ο.Γ. και περιέρχεται χωρίς αντιστάθμιση στο Εθνι¬ 
κό απόθεμα το 5% της ατομικής ποσότητας αναφοράς 
που απετέλεσε αντικείμενο μεταβίβασης. 

3. Δε γίνεται η ως άνω παρακράτηση της ατομικής πο¬ 
σότητας αναφοράς στις παρακάτω περιπτώσεις μεταβι¬ 
βάσεων: 

α) Όταν ο μεταβιβάζων υπάγεται στο καθεστώς πρόω¬ 
ρης συνταξιοδότησης και εφόσον η ατομική ποσότητα 
αναφοράς περιέρχεται σε παραγωγό αγελαδινού γάλα¬ 
κτος. 

β) Στις περιπτώσεις κληρονομιάς, γονικής παροχής και 
μεταβίβασης μεταξύ συζύγων εφόσον η ατομική ποσότη¬ 
τα αναφοράς περιέρχεται σε παραγωγό αγελαδινού γά¬ 
λακτος. 


γ) Όταν πρόκειται για μεταβιβάσεις μεταξύ συγγενών 
μέχρι και Β’ βαθμού και εφόσον πρόκειται για διαχωρισμό 
εκμετάλλευσης. 

4. Μεταβιβάσεις μπορούν να γίνουν από την αρχή της 
γαλακτοκομικής περιόδου μέχρι την 31η Δεκεμβρίου κά¬ 
θε έτους και η πράξη μεταβίβασης θεωρείται τελεσθείσα 
εφόσον γίνεται αποδεκτή από τον ΕΛ.Ο.Γ., ο οποίος ενη¬ 
μερώνει εγγράφως για την αποδοχή ή μη της πράξης με¬ 
ταβίβασης τους ενδιαφερομένους. Ειδικά για την πρώτη 
εφαρμογή της παρούσας απόφασης οι μεταβιβάσεις 
μπορούν να γίνουν μέχριτην31η Ιανουάριου 2005. Σε πε¬ 
ρίπτωση που ο πωλητής έχει κάνει χρήση μέρους της ατο¬ 
μικής τους ποσότητας αναφοράς, η οποία αποτελεί αντι¬ 
κείμενο της μεταβίβασης, ο αγοραστής δεν μπορεί να κά¬ 
νει χρήση αυτής της ποσότητας κατά την γαλακτοκομική 
περίοδο που έγινε η σύναψη της σύμβασης. 

5. Ορίζεται σαν ελάχιστο όριο οριστικής μεταβίβασης 
ατομικής ποσότητας αναφοράς οι 5 τόνοι εκτός εάν το 
σύνολο της ατομικής ποσότητας αναφοράς του πωλητή 
είναι μικρότερο των 5 τόνων. 

6. Κάθε πράξη μεταβίβασης της ατομικής ποσότητας 
αναφοράς τελεί υπό τον έλεγχο της οικείας Δ/νσης Αγρο¬ 
τικής Ανάπτυξης του πωλητή η οποία ελέγχει την αξιοπι¬ 
στία των αναγραφομένων στοιχείων στα δικαιολογητικά 
έγγραφα της μεταβίβασης και ενημερώνει σχετικά τον 
ΕΛ.Ο.Γ. Στις Νομαρχιακές Αυτοδιοικήσεις όπου ο ΕΛ.Ο.Γ. 
έχει παραρτήματα - εποπτείες ο εν λόγω έλεγχος μπορεί 
να διενεργείται από αυτές με ενημέρωση της οικείας 
Δ/νσης Αγροτικής Ανάπτυξης και του ΕΛ.Ο.Γ. 

7. Οι ως άνω ποσότητες ατομικής ποσότητας αναφοράς 
που παρακρατούνται υπέρ του Εθνικού αποθέματος δεν 
αποτελούν αντικείμενο συμφωνίας κατά τις πράξεις με¬ 
ταβίβασης. 

8. Με κάθε πράξη μεταβίβασης ή και κληρονομιάς, των 
ατομικών ποσοτήτων αναφοράς συμμεταβιβάζονται όλα 
τα δικαιώματα και οι υποχρεώσεις που απορρέουν από 
την εφαρμογή της παρούσας και των σχετικών κοινοτικών 
διατάξεων που αφορούν στο καθεστώς της εισφοράς 
στον τομέα του γάλακτος και των γαλακτοκομικών προϊό¬ 
ντων. 

Άρθρο 15 
Γ ενικές Διατάξεις 

1. Ο ΕΛΛΗΝΙΚΟΣ ΟΡΓΑΝΙΣΜΟΣ ΓΑΛΑΚΤΟΣ (ΕΛ.Ο.Γ.) 
ορίζεται υπεύθυνος για την διαχείριση του καθεστώτος 
της εισφοράς στον τομέα του γάλακτος και των γαλακτο¬ 
κομικών προϊόντων. Προς τούτο, τηρεί μητρώο παραγω¬ 
γών, κατόχων ατομικών ποσοτήτων αναφοράς χωριστά 
για τις παραδόσεις και τις απευθείας πωλήσεις, και ενη¬ 
μερώνει σχετικά τους παραγωγούς όταν προκύπτει μετα¬ 
βολή των ατομικών τους ποσοτήτων αναφοράς. 

2. Πριν απάτην 1η Φεβρουάριου κάθε έτους ο ΕΛ.Ο.Γ. 
διαβιβάζει στην Επιτροπή τα στοιχεία της παραγράφου 2 
του Άρθρου 25 του Καν (ΕΚ) 595/2004 της Επιτροπής και 
πριν από την 1η Σεπτεμβρίου το συμπληρωμένο ερωτη¬ 
ματολόγιο του παραρτήματος I του ιδίου κανονισμού. Τα 
ανωτέρω κοινοποιούνται στις Δ/νση Ζωικής Παραγωγής 
και ΑΠΑ του Υπουργείου Αγροτικής Ανάπτυξης και Τρο¬ 
φίμων ενώ το ερωτηματολόγιο κοινοποιείται επιπλέον και 
στον ΟΠΕΚΕΠΕ. Σε περίπτωση τροποποίησης των στοι¬ 
χείων του ερωτηματολογίου, κυρίως μετά από τους προ- 

βλεπόμενους ελέγχους, ο ΕΛ.Ο.Γ. αποστέλλει στην Ευ¬ 
ρωπαϊκή Επιτροπή με κοινοποίηση στη Δ/νση Ζωικής Πα¬ 
ραγωγής και ΑΠΑ του Υπουργείου Αγροτικής Ανάπτυξης 
και Τροφίμων και στον ΟΠΕΚΕΠΕ, ενημέρωση του ερω¬ 
τηματολογίου πριν από την 1η Δεκεμβρίου, την 1η Μαρτί¬ 
ου, την 1η Ιουνίου και την 1η Σεπτεμβρίου κάθε έτους. 

3. Ο ΕΛ.Ο.Γ. λαμβάνει όλα τα αναγκαία μέτρα για την 
ενημέρωση των παραγωγών και των αγοραστών για τα 
μέτρα και τις διατάξεις των σχετικών κανονισμών και της 
παρούσας και ιδίως για τις κυρώσεις που προβλέπονται 
για τη μη τήρησή τους. Για την επιβολή των κυρώσεων 
λαμβάνονται υπόψη η σοβαρότητα της παράβασης, ο 
όγκος του γάλακτος που αφορά η παράβαση, το μέγεθος 
της επιχείρησης ή το μέγεθος της εκμετάλλευσης του πα¬ 
ραγωγού κ.λπ. 

4. Το όλο σύστημα διαχείρισης του καθεστώτος της ει¬ 
σφοράς στον τομέα του γάλακτος και των γαλακτοκομι¬ 
κών προϊόντων, εποπτεύεται από τη Δ/νση Ζωικής Παρα¬ 
γωγής και ΑΠΑ του Υπουργείου Αγροτικής Ανάπτυξης και 
Τροφίμων και την αρμόδια Διεύθυνση του ΟΠΕΚΕΠΕ οι 
οποίες για το σκοπό αυτό, δύνανται να προβαίνουν και σε 
σχετικούς επιτόπιους και διοικητικούς ελέγχους στον 
ΕΛ.Ο.Γ. καθώς και σε επίπεδο παραγωγών και αγορα¬ 
στών. 

5. Η Δ/νση Ζωικής Παραγωγής και ΑΠΑ του Υπ. Αγροτι¬ 
κής Ανάπτυξης και Τροφίμων ανακοινώνει στην Ευρωπαϊ¬ 
κή Επιτροπή τα στοιχεία και τις πληροφορίες που απαι¬ 
τούνται στο άρθρο 27του Καν. (ΕΚ) 595/2004της Επιτρο¬ 
πής. 

6. Εκτός από την καταλογισθείσα εισφορά, τα πρόστιμα 
που προβλέπονται στην παρούσα καθώς και οι τόκοι που 
προβλέπεται στους σχετικούς κανονισμούς ότι καταβάλ¬ 


λονται στα κράτη μέλη, αποτελούν πόρους του ΕΛ.Ο.Γ. 
και εισπράττονται κατά τις διατάξεις του κώδικα Εισπρά- 
ξεως των Δημοσίων Εσόδων σύμφωνα με την παράγραφο 
10 του άρθρου 94 του Ν. 2127/1993 (Α 48), όπως προσε- 
τέθη με το άρθρο 3 παρ. 3 του Ν. 2332/1995 (Α 181) και 
αναριθμήθηκε με το άρθρο 30 παρ. 12 του Ν. 3147/2003 
(Α 135) και αποδίδονται στο λογαριασμό του ΕΛ.Ο.Γ. που 
τηρείται για το σκοπό αυτό στην Α.Τ.Ε. 

7. Το ποσοστό ύψους 1% της εισφοράς σε εθνικό επί¬ 
πεδο που δεν καταβάλλεται σύμφωνα με το άρθρο 3 του 
Καν. (ΕΚ) 1788/2003 του Συμβουλίου στο Ευρωπαϊκό Γε¬ 
ωργικό Ταμείο Προσανατολισμού και Εγγυήσεων παρα¬ 
μένει στον Τακτικό Προϋπολογισμό. 

8. Εξουσιοδοτείται ο Υπουργός Αγροτικής Ανάπτυξης 
και Τ ροφίμων για τον καθορισμό των λεπτομερειών εφαρ¬ 
μογής της παρούσας, και τη λήψη κάθε αναγκαίου μέ¬ 
τρου για την εφαρμογή της. 

Το συνημμένο παράρτημα, αποτελεί αναπόσπαστο μέ¬ 
ρος της παρούσας και μπορεί να τροποποιείται με από¬ 
φαση του Υπουργού Αγροτικής Ανάπτυξης και Τ ροφίμων. 

Η παρούσα απόφαση ισχύει από τη γαλακτοκομική πε¬ 
ρίοδο 2004/2005. 

Η απόφαση 278187/14.8.2002 (Β 1072) των Υπουργών 
Οικονομίας και Οικονομικών και Γεωργίας καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 2004 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΓΡΟΤΙΚΗΣ ΑΝΑΠΤΥΞΗΣ 

ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

Γ. ΑΛΟΓΟΣΚΟΥΦΗΣ Ε. ΜΠΑΣΙΑΚΟΣ 




21762 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΑΡΑΡΤΗΜΑ 


Υττόδεινυα I 


ΙΔΙΩΤΙΚΟ ΣΥΜΦΩΝΗΤΙΚΟ ΜΕΤΑΒΙΒΑΣΗΣ ΑΤΟΜΙΚΗΣ 
ΠΟΣΟΤΗΤΑΣ ΑΝΑΦΟΡΑΣ ΑΓΕΛΑΔΙΝΟΥ ΓΑΛΑΚΤΟΣ 


Σήμερα στη Δ/νση Αγροτικής Ανάπτυξης.στις .... του μηνάς. 

έτους.ημέρα.μεταξύ των παρακάτω συμβαλλόμενων: 



ΠΩΛΗΤΗΣ 

ΑΓΟΡΑΣΤΗΣ 

Επώνυμο 



Όνομα 



Όνομα Πατέρα 



Κωδικός ΕΛ.Ο.Γ. 



Αρ. Δελτ. Ταυτότητας 



Α.Φ.Μ. 

_ 



Δ.ΟΥ. 



Οδός/Αριθμός 



Χωριό/Κοινότητα 



Δήμος /Τ.Κ. 



Τηλέφωνο 



Ατομική ποσότητα αναφοράς: 
παραδόσεων / απ ευθείας πωλήσεων 



Βιομηχανία Παράδοσης 



Κωδικός Μητρώου Εκμετάλλευσης Βοοειδών 




Συμφωνήθηκαν τα εξής: 

1. Ο πρώτος των συμβαλλομένων "πουλητής” δήλωσε ότι κατά το τρέχον γαλακτοκομικό έτος, 
δηλαδή από 1-4-200.... έως 31-3-200... είναι κύριος οριστικής ατομικής ποσότητας αναφοράς 

.■■■ αγελαδινού γάλακτος ίσης με . .κιλά, με . ατομική 

λιποπεριεκτικότητα αναφοράς και κάτοχος.γαλακτοπαραγωγικών αγελάδων. 

2. ,Με το παρόν συμφωνητικό ο "πουλητής” μεταβιβάζει, στον δεύτερο των συμβαλλομένων 

"αγοραστή”, χωρίς την αντίστοιχη μεταβίβαση της εκμετάλλευσης το δικαίωμα . κιλών της 

ατομικής του ποσότητα αναφοράς μετά την αφαίρεση του προβλεπόμενου, από το άρθρο 14 της 
υπαριθμ. .. Κοινής Υπουργικής Απόφασης, ποσοστού παρακράτησης 

(.κιλά), το οποίο και περιέχεται χωρίς αντιστάθμιση στο εθνικό απόθεμα. 

3. Την ανωτέρω ποσότητα γάλακτος, ο "αγοραστής” δικαιούται να εμπορεύεται από την ημερομηνία 
του εγγράφου του ΕΛ.Ο.Γ. σχετικά με την αποδοχή της μεταβίβασης, σύμφωνα με τα διαλαμβανόμενα 

στην υπ'αριθ.. Κοινή Υπουργική Απόφαση και επιβάλλονται σε βάρος αυτού οι 

κυρώσεις που προβλέπονται από τις κοινοτικές και εθνικές διατάξεις για την εφαρμογή του καθεστώτος 
της εισφοράς στον τομέα του αγελαδινού γάλακτος και γαλακτοκομικών προϊόντων. 

4. Εάν ο πωλητής έχει ήδη κάνει χρήση μέρους ή όλου του δικαιώματος της μεταβιβαζόμενης 
με το παρόν ατομικής του ποσότητας αναφοράς, ο αγοραστής μπορεί να κάνει χρήση για την 
γαλακτοκομική περίοδο που πραγματοποιείται η μεταβίβαση, μόνο του αχρησιμαποίητου μέρους 


της μεταβιβαζόμενης ατομικής ποσότητας αναφοράς που συνίσταται σε .κιλά 

αγελαδινού γάλακτος. 

5. Τίμημα της ως άνω πώλησης συμφωνείται και ορίζεται στο ποσό των.€ 


6. Δηλώνεται επίσης υπεύθυνα ότι ο αγοραστής είναι / δεν είναι παραγωγός αγελαδινού 
γάλακτος σύμφωνα με το άρθρο 5 στοιχείο γ) του Καν. (ΕΚ) 1788/03 του Συμβουλίου, ο πωλητής 
υπάγεται / δεν υπάνεται στο καθεστώς πρόωρης συνταξιοδότησης και όσον αφορά την τυγόν 

συγγένεια των συμβαλλόμενων, ο αγοραστής είναι . του πωλητή. Επίσης 

δηλώνεται εάν πρόκειται / δεν πρόκειται για μεταβίβαση στα πλαίσια διαχωρισμού 
εκμετάλλευσης. 

7. Το παρόν συμφωνητικό διέπεται από τις διατάξεις του Καν. (ΕΚ) 595/2004 της Επιτροπής, όπως 
ισχύει κάθε φορά, και των σχετικών ισχυουσών εθνικών διατάξεων. 

8. Σε περίπτωση των ανωτέρω συντάχθηκε το παρόν σε έξι (6) όμοια πρωτότυπα, τα οποία αφού 
αναγνώστηκαν, βεβαιώθηκαν και υπογράφηκαν, το πρώτο και το δεύτερο, δόθηκαν στα συμβαλλόμενα 
μέρη, τα δε υπόλοιπα δόθηκαν στον "αγοραστή" όπως με αποκλειστική ευθύνη του κατατεθούν: στον 
ΕΛ.Ο.Γ., στη Δ.Ο.Υ. του "αγοραστή", στη βιομηχανία γάλακτος που παραδίδει γάλα ο "πωλητής" και 
στη βιομηχανία γάλακτος που παραδίδει γάλα ο "αγοραστής ". 


Οι Συμβαλλόμενοι 

Ημερομηνία./. I, 


1 . 


2 . 

(Ονοματεπώνυμα-Υπογραφές) 


Θεωρήθηκε το γνήσιο της υπογραφής των συμβαλλομέντ 
Ημερομηνία . 1 ./. 


Ο Δ/ντης Αγροτικής Ανάπτυξης 

ή 

Ο Επόπτης ΕΛ.Ο.Γ. 


(διαγράφεται ανάλογα) 











21764 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙιίΙρ: νννννν. βί . 9 γ - β-Γτΐ3ϊΙ: \λ/θ6ιτι351θγ @ θ1.ς)Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


(2410)597449 
(26610) 89127 
(26610) 89105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυΐΌ, προσαυξανόμενη κατά 0,20 θοιό για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θιιιό ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοτη και μέχρι 100 σελίδες σε 5 θιιιό προσαυξανόμενη 
κατά 1 θοιό ανά 50 σελίδες. 

Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θοιό ανά έτος. 

Τα παραπάνω οά-Γοπι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος 1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210-9472555, ίεχ :210-9472556 ίηίθΓΠβΙ : ΙιΚρ://νννννν.θ1.9ΐ'. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβιτιβΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυΐΌ ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων Ι<0\Ε 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠΘΐ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































